न्यूयॉर्क टाइम्स कहता है कि यहां कई घंटों की क्लास लगती है। उसमें प्रशिक्षक मुसलमानों को कम्युनिस्ट पार्टी का समर्थन करना सिखाते हैं। रिपोर्ट में कहा गया है ​कि इस कोशिश के जरिए चीन इन्हें कथित तौर पर ‘वफादार’ बनाना चाहता है। उल्लेखनीय है कि चीन में करीब 2.3 करोड़ मुसलमान हैं। इनमें उइगर मुसलमान करीब एक करोड़ हैं। चीन के शिनजियांग प्रांत में काफी मुसलमान हैं। यहां से अक्सर मुसलमानों पर सख्ती की खबरें आती रहती हैं। इस प्रांत में अलगाववाद भी है। यहां कई वर्षों से चीन से अलग होकर मुस्लिम राष्ट्र के निर्माण की मांग की जाती रही है।